萬梓良

萬梓良係香港男演員，演出過過百部影視作品。喺1980年代佢主演嘅劇集成日係收視冠軍，電影方面佢就憑住《大頭仔》贏得1988年金馬獎最佳男主角獎。

生平
佢係新界原居民，七十年代佢響麗的電視藝員訓練班畢業，主演過好多部劇集，最早期嘅有1977年《三少爺的劍》，其後重包括《大內群英》、《浮生六劫》、《遊俠張三丰》等等。

萬梓良演藝生涯嘅黃金時代，係喺八十年代加入無綫電視之後嘅事。早喺1985年演出《薛仁貴征東》時佢已經開始為人所認識。到1986年佢主演《流氓大亨》，更加成為當時嘅收視冠軍。佢因為呢部戲嘅演出而聲名大噪。因此佢成日都係無綫重頭劇嘅主角首選，演出咗《成吉思汗》、《他來自江湖》、《巨人》、《龍兄鼠弟》。呢段期間佢有參戰電影界，比較為人熟悉嘅有梅艷芳嘅《胭脂扣》同埋《賭城大亨》系列。

萬梓良嘅演出以極度投入出名，不少影迷形容係肉緊嘅狀態，但佢哋都話佢呢種演技係出神入化，奔放自如。例如響《流氓大亨》入面有一段關於強姦犯無罪獲釋，萬梓良喺戲入面以極度激動嘅神情向飾演強姦犯嘅的演員動武，幾乎將對方打到半死。喺《大家族》入面一劇佢同飾演反派嘅曾江合作，其中一段萬梓良企喺台上當眾數臭曾江，亦都使人難忘。而《龍兄鼠弟》佢飾演一個癲佬醫生對付飾演殺人犯嘅鄭則士，更加將佢表情肉緊嘅演繹發揮得淋漓盡致。喺電影《胭脂扣》同《賭城大亨》系列，他亦都係保持住呢種風格。佢過去幾部主演嘅作品都深受歡迎，好似《流氓大亨》喺大陸同台灣都有不少捧場客；《他來自江湖》係無綫頭五部最經典嘅劇集；《巨人》啱啱首播嗰陣亦都係收視冠軍。

九十年代尾萬梓良喺香港嘅演出開始減少，佢喺1995年主演嘅《萬里長情》係佢喺無綫最後嘅作品。

萬梓良喺演藝界好威下，好似周星馳進軍電影界就係萬梓良一手鼓勵。傳聞1988年周星馳參演第一部戲《霹靂先鋒》嗰陣曾經因為酬勞低拒絕演出，經過萬梓良勸導後先至最終接低。

作品

電視劇 

金枕頭

電視劇
三少爺的劍
天龍訣
奇女子
巨星
大內群英
大內群英續集
浮生六劫
愛情跑道
太極張三丰
遊俠張三丰

電視劇
神鵰俠侶 飾 陸立鼎
薛仁貴征東 飾 薛仁貴
陸小鳳之鳳舞九天
流氓大亨 飾 方謹昌
英雄故事
生命之旅
成吉思汗 飾 鐵木真
當代男兒
他來自江湖 飾 明天
笑傲在明天 飾 許忠信
大家族 飾 蔣進
巨人 飾 樂言
龍兄鼠弟 飾 雷文鳳
萬里長情 飾 李長旺

電影
勝者為王
賭俠大戰拉斯維加斯
97古惑仔戰無不勝
大路
狹路英豪
賭城大亨II之至尊無敵
賭城大亨之新哥傳奇
勝者為王
表姐，你玩嘢！
大哥大續集
喋血奇兵
賭尊
烈火情仇
英倫越戰
出土奇兵
地頭龍
喋血風雲
賭王
橫衝直撞火鳳凰
奇兵
舞男
兄弟珍重
義膽雄心
再戰江湖
致命的誘惑
豬標一族
沉底鱷
城市判官
都市獵人
獵魔群英
我在江湖
再起風雲
專釣大鱷
追女重案組
鐵漢柔情 / Big brother
陷阱邊沿
挑情
法中情
法律無情
捕風漢子
大頭仔
旺角卡門
我要逃亡
1哥
不夜天
江湖情
省港旗兵分兩路
胭脂扣
新飛狐外傳 / New tales of the flying fox
唐朝豪放女
瘋劫 / The Secret 

得獎
 第25屆金馬獎最佳男主角
 第33屆亞太影展亞洲傑出演技成就

香港電影男演員
金馬獎最佳男主角